ประจำเดือนมาวันที่10-14 ก.ค. มีเพศสัมพันธ์วันที่23 แต่หลังจากมีเพศสัมพันธ์จนเสร็จพบว่าถุงยางหลุดแต่เอาถุงยางออกได้ เลยไปซื้อยาคุมฉุกเฉินมากินทันทีไม่เกินครึ่งชั่วโมง แบบนี้มีโอกาสตั้งครรภ์มากน้อยแค่ไหนคะ
สวัสดีค่ะ หากประจำเดือนมาวันที่ 10-14 ก.ค. การมีเพศสัมพันธ์ในวันที่ 23 ก.ค. ถือว่าไม่ใช่ระยะปลอดภัย ซึ่งหากถุงยางอนามัยเกิดหลุด โอกาสที่จะตั้งครรภ์ก็จะมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่าน้อยอยู่ แต่ทั้งนี้ หากเป็นยาคุมฉุกเฉินชนิดที่มี 2 เม็ดใน 1 แผง ก็ต้องอย่าลืมทานเม็ดที่ 2 หลังจากที่ทานยาเม็ดแรกไปแล้ว ภายในไม่เกิน 12 ชั่วโมงด้วยค่ะ